ความบกพร่องของโคฟี อันนัน (3)
เมื่อวานผมรับใช้ถึงตอนที่นายโคฟี อันนัน ได้รับการแต่งตั้งพิเศษจากเลขาธิการสหประชาชาติให้เป็นหัวหน้าคณะทำงานชุดแรกเพื่อเจรจากับนายซัดดัม ฮุสเซน ให้อิรักส่งน้ำมันออกเพื่อหาทุนจัดซื้อเครื่องอุปโภคบริโภคและเวชภัณฑ์ เพื่อช่วยเหลือคนอิรักที่เดือดร้อนจากการที่สหประชาชาติลงโทษทางเศรษฐกิจรัฐบาลอิรัก,เมื่อทำงานเข้าตาผู้หลักผู้ใหญ่ นายอันนันก็ได้รับการเลื่อนจากผู้ช่วยเลขาธิการด้านปฏิบัติการรักษาสันติภาพ (พ.ศ.2535-2536) ไปเป็นรองเลขาธิการฯ (พ.ศ.2536-2539) ช่วงที่นายอันนันเป็นรองเลขาธิการฯ งานด้านการรักษาสันติภาพของยูเอ็นได้ผลมาก มีการจ้างทหารและพลเรือนให้ทำงานอยู่ใต้การบังคับบัญชาของนายอันนันมากถึง 7 หมื่นคน จาก 77 ประเทศ ไปปฏิบัติภารกิจอยู่ใน 17 ประเทศ,นายอันนันเป็นคนที่เคยผิดหวังจากกานา ประเทศบ้านเกิด เมืองนอนของตนเอง เคยอยากทำงานในโรงงานของบริษัทพิลส์บิวรี ก็ไม่ได้ทำ เคยเป็นผู้อำนวยการบริษัท ท่องเที่ยวกานา จำกัด ก็โดนทหารปฏิวัติบ่อยจนประเทศไม่มีเสถียรภาพ พอมาได้งานทำที่ผู้บังคับ บัญชาไว้เนื้อเชื่อใจในเวทีใหญ่ระดับโลก นายอันนันก็ทำแบบทุ่มกายถวายใจ แกเดินทางไปยูโกสลาเวีย เพื่อตรวจความเรียบร้อยในการส่งมอบดูแลบอสเนีย-เฮอร์เซโกวีนา ของกองกำลังป้องกันของยูเอ็นให้ไปอยู่ในความดูแลของกองกำลังนานาชาติแห่งสนธิสัญญาป้องกันแอตแลนติกเหนือ,ผู้อ่านท่านคงยังจำเหตุการณ์สมัยนั้นได้นะครับ นายบูโทรส บูโทรสกาลี ชาวอียิปต์ เป็นเลขาธิการสหประชาชาติ นายบูโทรสกาลีจัดการปัญหาความทะเลาะเบาะแว้งกันของดินแดนต่างๆที่ประกอบเป็นยูโกสลาเวียได้ไม่เก่ง คนเบื่อการทำงานของนายบูโทรสกาลีมาก แม้แต่เราๆท่านๆเมื่ออ่านข่าวยูเอ็นก็คิดว่าเป็นเสือกระดาษ มีเพียงคนเดียวที่ทำงานโดดเด่นเข้าตา คือนายอันนัน ที่เป็นแค่รองเลขาธิการฯ คนที่สนใจด้านการต่างประเทศ ต่างก็ชอบงานของนายอันนัน,ขณะเขียนคอลัมน์นี้ ผมพักอยู่กับพ่อที่โรงแรมแชง-กีลา เมืองอี้อู มณฑลเจ้อเจียง สาธารณรัฐประชาชนจีน พ่อมาชะโงกหน้าดูว่าผมเขียนหนังสือยังไงบ้าง แล้วก็บอกให้ผมลบ 3 ย่อหน้าที่เขียนทิ้งไป แล้วบอกว่า อย่าเขียนอวยจนนายอันนันเป็นเทวดา นายอันนัน ทำพลาดเยอะ,ครั้งหนึ่งเคยมีวิกฤติการณ์ในโซมาเลีย ประเทศนี้มีสงครามกลางเมืองไม่มีรัฐบาลบริหาร แถมยังมีภัยแล้ง สหรัฐฯอาสาเป็นผู้นำกองกำลังสันติภาพและเสถียรภาพเข้าไปในโซมาเลีย แต่เมื่อทหารอเมริกันถูกฆ่าตายหลายคน สหรัฐฯก็แขยงแขงขน บอกไม่เอาดีกว่า สหรัฐฯขอถอนตัว นายอันนันจำเป็นต้องส่งกองกำลังรักษาสันติภาพของยูเอ็นเข้าไป กองกำลังของยูเอ็นก็สู้พวกโซมาเลียไม่ได้ เจ้าหน้าที่รักษาความสงบของนายอันนันโดนฆ่าตายไปมากกว่า 140 คน แกก็เลยต้องขอถอนกองกำลังออกเมื่อ พ.ศ. 2538 โดยที่ไม่มีความสำเร็จทางสันติภาพใดๆ เกิดในโซมาเลีย งานนี้สร้างแผลเป็นขนาดใหญ่แผลเป็นแรกบนหน้าผากของนายอันนัน,พ่อบอกว่า อีกเรื่องหนึ่งซึ่งเป็นแผลใหญ่บนใบหน้าของนายอันนันก็คือเรื่องในรวันดา ผู้อ่านท่านคงเคยทราบนะครับ ว่าสาธารณรัฐรวันดามีความขัดแย้งรุนแรงระหว่าง 2 ชนเผ่าที่มุ่งหวังตั้งใจฆ่าล้างเผ่าพันธุ์ซึ่งกันและกัน ฆ่ากันจนมีคนตายไปหลายแสนแล้ว คนอีกหลายแสนจึงต้องอพยพหนีตายไปอยู่ประเทศข้างเคียง,ความผิดของนายอันนันก็คือท่านยึดความเป็นกลางมากไป มากจนสหประชาชาติไม่สามารถป้องกันความรุนแรงของทั้งสองฝ่ายได้ คนฆ่ากันตายเป็นแสนแล้ว นายอันนันก็ชักช้า กว่าจะให้ประเทศสมาชิกส่งทหารมาร่วมก็กินเวลาไปหลายเดือน,นายอันนันได้รับแฟกซ์จากผู้บัญชาการทหารของสหประชาชาติเตือนล่วงหน้าถึงแผนการฆ่าล้างเผ่าพันธุ์แล้ว แต่ท่านช้า พ.ศ.2542 มีการไต่สวนเหตุการณ์ที่เกิดขึ้นในรวันดา ก็พบว่าความบกพร่องเกิดจากการที่นายอันนันยึดความเป็นกลางมากไปจริงๆ นายอันนันจึงออกมายอมรับความผิดและแสดงความเสียใจที่ความเสียหายบานปลายมีคนตายเป็นแสน,พรุ่งนี้มารับใช้กันต่อครับ.,นิติการุณย์ มิ่งรุจิราลัย,songlok1997@gmail.com,เด็กเมืองคูมาซี โคฟี อันนัน (1),โคฟี อันนัน ดังจากอิรักบุกคูเวต (2)
เมื่อวานผมรับใช้ถึงตอนที่นายโคฟี อันนันได้รับการแต่งตั้งพิเศษจากเลขาธิการสหประชาชาติให้เป็นหัวหน้าคณะทำงานชุดแรกเพื่อเจรจากับนายซัดดัม ฮุสเซน
เปิดฟ้าส่องโลก,นิติการุณย์ มิ่งรุจิราลัย,โคฟี อันนัน,โคฟี อันนัน เสียชีวิต,สหประชาชาติ